MAGACIN, AUTO GUME I SERVIS – kratko uputstvo
=============================================

1. Dozvole
----------
Nakon postavljanja fajlova administrator u Postavke > Dozvole (Admin) dodjeljuje:
- „Magacin – pregled stanja, dokumenata i kartice” za pregled,
- „Magacin – unos, knjiženje i storno dokumenata” za promet,
- „Magacin – artikli, kategorije i magacini” za šifarnike,
- postojeću dozvolu „Auto gume” korisnicima koji primaju, montiraju ili
  demontiraju gume.

Korisnik za promet guma mora imati Magacin – promet i Auto gume. Administrator
po postojećim pravilima ima pristup svim nivoima.

2. Osnovni Magacin
------------------
Prvo unesite magacin(e), kategorije i artikle u kartici „Artikli i šifarnici”.
Početne zalihe unesite dokumentom „Početno stanje”, prijem robe kroz „Prijem
robe”, a izdavanje kroz „Izdavanje robe”. Dokument prvo može ostati nacrt;
„Knjiži dokument” trajno upisuje promet. Knjižen dokument se ne mijenja niti
briše — za ispravak koristite storno ili korektivni dokument. Sistem ne dopušta
negativnu zalihu.

3. Auto gume povezane s Magacinom
---------------------------------
Jedna fizička guma ima jedan serijski artikal u Magacinu. Tako se stanje vodi u
Magacinu, a evidencija DOT-a, dimenzije, vozila i kilometraže ostaje u Auto
gumama.

- Za novu gumu koristite Magacin > „Prijem auto gume”. U jednom koraku se
  kreiraju guma, serijski artikal, prijemnica i stanje; guma se odmah pojavi u
  Auto gumama.
- Za postojeće, slobodne gume iz ranije evidencije otvorite Auto gume i jednom
  pokrenite „Uskladi slobodne gume s Magacinom”. Time se formira početno stanje
  samo za slobodne gume; već montirane stare gume se ne prenose automatski.
- Montaža povezane gume automatski knjiži izdavanje iz odabranog magacina.
  Demontaža automatski knjiži povrat u odabrani magacin i upisuje kilometražu.
- Ne mijenjajte aktivnu povezanu gumu direktno. Prvo je demontirajte, pa je po
  potrebi montirajte na drugo vozilo.
- Za rashod fizičke gume koristite dokument „Otpis” u Magacinu. Time se ista
  guma automatski označava rashodovanom i u Auto gumama.

4. Servis vozila povezan s Magacinom
------------------------------------
U Šifarniku servisa uz svaku operaciju po potrebi odaberite magacinski artikal
i količinu potrošnje. Prilikom upisa izvršenog servisa birate izvorni magacin i
materijal koji se izdaje. Sistem automatski napravi i knjiži dokument izdavanja
materijala, a dokument je vidljiv u historiji servisa i u Magacinu.

Servis s aktivnim povezanim magacinskim dokumentom ne mijenjajte niti brišite
direktno. Prvo stornirajte izdavanje materijala, pa zatim ispravite servis.

5. Brzi unos iz padajućih menija
--------------------------------
Na poslovnim padajućim menijima možete dvaput kliknuti ili pritisnuti malo dugme
„+” pored polja da otvorite novi unos u zasebnom prozoru. Ovo je dostupno gdje
ima smisla za komitente, vozila, radnike, vozače, države te u Magacinu za
artikle i magacine. Nakon čuvanja novi zapis se automatski odabere u početnom
obrascu. Filteri, statusi i fiksni izbori namjerno nemaju brzi unos.

6. Baza podataka
----------------
Aplikacija normalno sama kreira i po potrebi usklađuje tabele. Ako DB korisnik
nema CREATE ili ALTER pravo, administrator jednom pokreće kroz phpMyAdmin:

- sql/magacin_modul.sql
- sql/gume_modul_dopuna.sql
- sql/gume_magacin_povezivanje.sql
- sql/servis_magacin_povezivanje.sql

Vrijednost zalihe vodi se u KM po prosječnoj ponderisanoj cijeni. Dokument može
biti unesen u EUR uz kurs s dokumenta. Količine i iznosi se prikazuju s dvije
decimale.
